Basilina

Basilina (nata anno ignoto, mortua anno 332 vel 333) mater Iuliani imperatoris erat.

 Vita 
Fuit origine nobili nataAmmianus Marcellinus XXV 3,23, pater Iulius Iulianus, praefectus praetorio imperatoris Licinii fuit. Iulianus magistrum ei Mardonium spadonem dedit, qui postea et filium Basilinae Iulianum instruxit. Frater Basilinae Iulianus fuit, qui postea etiam praefectus Aegyptum administravitDer Neue Pauly, Stuttgardiae 1999, T. 6, c. 11. Basilina ipsa Flavio Iulio Constantio, filio Constantii I imperatoris, nupsit. Anno 331 Iulianus filius solus Basilinae natus est. Ipsa anno posteriore mortua estIuilianus, Misopogon, 352b. Iulianus postea urbem quandam Basilinopolin in Bithynia nominavit.

 Controversia de Arianismo 
Inter controversias de Arianismo Athanasius Alexandrinus episcopus Basilinam vituperavit, quod ea adiuvante Eutropius episcopus Hadrianopolis, qui contra Arianos certavit depositus essetAthanasius, Historia Arianorum 5,1; Confer Claus Rosen, Julian. Kaiser, Gott und Christenhasser, Stuttgardiae 2006, p. 70. Sed postea ad orthodoxiam reversa est. Nam agrum suum apud Ephesum situm ecclesiae ex testamento cessitPalladius, Dialogus de vita Ioannis Chrysostomi 13.

 Notae 

Categoria:Nati saeculo 3 aut 4
Categoria:Romani antiqui
Categoria:Mortui saeculo 4
Categoria:Iulianus (imperator)
Categoria:Mulieres